《寄题陈孟文丛碧轩》
明代·陶宗仪

一室萧閒竹里安，绿波洗出万琅玕。云深竞舞青鸾瘦，檐曲长霏翠雨寒。

三径清风人楚楚，五车汗简墨珊珊。何当直造谈眩处，展席凉阴捣月团。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。